Uitvlugt Resort | LekkeSlaap
Uitvlugt Resort is 'n groot leefstyl-oord op die oewer van die Elandsrivier wat aan die gewilde toeristebestemming, Dinokeng Groot 5 Wildreservaat, grens. Dit is net 66 km van Pretoria af en die ideale naweek-wegbreek vir 'n bosvakansie saam met familie of vriende.
Verblyf word in 7 klip- en grasdakkothuise aangebied wat perfek is vir 'n ongekunstelde wegbreek.
Elke kothuis het 'n ten volle toegeruste kombuis, maar die opsie vir ontbyt en aandete is ook teen ekstra koste beskikbaar. Maaltye kan in die groot eetsaal bedien word, of by die kothuise afgelewer word.
Gaste moet hulle eie bad- en swemhanddoeke saambring,
Die lodge is diep in die bos geleë, so gaste sal nie die stadsgedruis hoor nie - net jakkalse, seekoeie, volstruise en 'n rits ander diere wat op die plaas woon.
Die oord maak ook voorsiening vir skole, studente, jeugkampe, familie-reünies, privaat funksies en troues.